Pejabat Pendidikan Daerah Jeli

Pejabat Pendidikan Daerah Jeli (PPD Jeli) ialah agensi kerajaan di peringkat daerah yang bertanggungjawab mengurus dan menyelia semua sekolah dalam Daerah Jeli, Kelantan, di bawah pengawasan Jabatan Pendidikan Negeri Kelantan (JPN Kelantan).  

 Sejarah 
PPD Jeli bermula apabila Daerah Jeli dijadikan satu daerah baru pada 1 Januari 1986. Pada awalnya, urusan pendidikan bagi daerah ini dimasukkan di bawah PPD Machang-Tanah Merah-Jeli (PPD TMMJ).  

Pada tahun yang sama, PPD TMMJ berpindah ke dua rumah guru di hadapan Sekolah Kebangsaan Sri Suria (2). Pada tahun 1992, PPD mendapat bangunan baru yang lebih luas dan selesa iaitu bangunan Sekolah Kebangsaan Sri Suria (1), yang diubah suai menjadi pejabat yang lebih teratur dan kondusif.  

1 April 2004, penstrukturan semula PPD seluruh Kelantan menyebabkan PPD TMMJ dipecahkan dan bergabung dengan daerah Tanah Merah menjadi PPD Tanah Merah-Jeli. Kemudian, pada 1 April 2008, PPD Tanah Merah-Jeli berpecah sekali lagi menjadi PPD Tanah Merah dan PPD Jeli.  

 Fungsi 
Fungsi utama PPD Jeli termasuk:  
 Menguruskan operasi sekolah di peringkat daerah dan memastikan dasar pendidikan dilaksanakan dengan betul.  
 Menyelia guru dan kakitangan sekolah, termasuk penempatan, latihan, dan pembangunan profesional.  
 Menguruskan aktiviti kokurikulum dan sukan, termasuk Majlis Sukan Sekolah Sekolah Daerah (MSSD Jeli).  
 Memantau prestasi pelajar dan sekolah, serta menyediakan laporan kepada JPN Kelantan.  
 Menjadi penghubung antara sekolah dan JPN bagi semua urusan pentadbiran, program pendidikan, dan pembangunan sekolah.  

 Struktur 
PPD Jeli diketuai oleh seorang Ketua Pejabat Pendidikan Daerah, kini Hj. Mohamad Adnan Bin Mohamad Kasim. Semua sekolah dalam Daerah Jeli melaporkan pentadbiran dan aktiviti mereka kepada PPD Jeli. PPD Jeli bekerjasama rapat dengan guru-guru dari semua sekolah untuk memastikan kelancaran program pendidikan dan aktiviti pelajar.

 Rujukan 
 Pejabat Pendidikan Daerah Jeli – Portal Rasmi JPN Kelantan

Kategori:Agensi kerajaan Malaysia
Kategori:Pendidikan di Kelantan
Kategori:Daerah Jeli